Source: http://www.digilelut.fi/2013/01/jo-toinen-4k-ultra-hd-kanava-aloittamassa-lahetykset/
Timestamp: 2017-08-22 11:23:25+00:00

Document:
Jo toinen 4K Ultra HD -kanava aloittamassa lähetykset | Digilelut
Jo toinen 4K Ultra HD -kanava aloittamassa lähetykset
Monet televisiovalmistajat esittelivät tämän vuoden CES-kuluttajaelektroniikkamessuilla 4K Ultra HD -resoluution televisioita. Suuren resoluution televisioiden ongelmana on kuitenkin riittävän tarkan sisällön puute. Eutelsat ojensi auttavan kätensä ja aloitti kolme viikkoa sitten Euroopan ensimmäisen 4K Ultra HD -kanavan lähetykset Eutelsat 10A -satelliitin kautta. Nyt myös Japani kiirehtii aloittamaan 3840 x 2160 -resoluution Ultra HD -lähetyksiä.
Japani suunnittelee aloittavansa 4K Ultra HD -kanavan lähetykset ensi vuonna näyttämällä Brasiliassa pelattavien jalkapallon maailmanmestaruuskilpailuiden ottelut Ultra HD -tarkkuudella. Suuret urheilukilpailut ovat aiemminkin lisänneet uusien ja suurempien televisioiden myyntiä, joten jalkapallon MM-kisojen toivotaan vauhdittavan Ultra HD -televisioiden myyntiä.
Alun perin Japani suunnitteli aloittavansa Ultra HD -lähetykset vasta vuonna 2016.
Avainsanat: 4K, satelliitti, tv

References: HD 
 HD 
 HD 
 HD 
 HD 
 HD 
 HD 
 HD 
 HD